2003D0071 — FI — 03.02.2005 — 003.001

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.

►B KOMISSION PÄÄTÖS, tehty 29 päivänä tammikuuta 2003, tietyistä Färsaarilla esiintyvää lohen tarttuvaa anemiaa koskevista suojatoimenpiteistä (tiedoksiannettu numerolla K(2003) 363) (ETA:n kannalta merkityksellinen teksti) (2003/71/EY) (EYV L 026, 31.1.2003, p.80)

Muutettu:









▼B

KOMISSION PÄÄTÖS,

tehty 29 päivänä tammikuuta 2003,

tietyistä Färsaarilla esiintyvää lohen tarttuvaa anemiaa koskevista suojatoimenpiteistä

(tiedoksiannettu numerolla K(2003) 363)

(ETA:n kannalta merkityksellinen teksti)

(2003/71/EY)







EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kolmansista maista yhteisöön tuotavien eläinten eläinlääkintätarkastusten järjestämistä koskevista periaatteista ja direktiivien 89/662/ETY, 90/425/ETY ja 90/675/ETY muuttamisesta 15 päivänä heinäkuuta 1991 annetun neuvoston direktiivin 91/496/ETY ( 1 ), sellaisena kuin se on viimeksi muutettuna direktiivillä 96/43/EY ( 2 ), ja erityisesti sen 18 artiklan 7 kohdan, ottaa huomioon kolmansista maista yhteisöön tuotavien tuotteiden eläinlääkinnällisten tarkastusten järjestämistä koskevista periaatteista 18 päivänä joulukuuta 1997 annetun neuvoston direktiivin 97/78/EY ( 3 ) ja erityisesti sen 22 artiklan 6 kohdan, sekä katsoo seuraavaa: (1) Koska Färsaarilla esiintyi lohen tarttuvaa anemiaa (ISA), komissio teki tietyistä färsaarelaisista lohikaloissa esiintyvää lohen tarttuvaa anemiaa koskevista suojatoimenpiteistä 14 päivänä syyskuuta 2000 päätöksen 2000/574/EY ( 4 ), jota on viimeksi muutettu päätöksellä 2002/110/EY ( 5 ). Tällaisia toimenpiteitä ovat kielto tuoda eläviä lohia yhteisöön ja tiukat vaatimukset tiettyjen ihmisravinnoksi tarkoitettujen tuotteiden tuonnille. Näitä toimenpiteitä sovelletaan 1 päivään helmikuuta 2003. (2) Toteuttamistaan toimenpiteistä huolimatta Färsaaret ilmoitti uusista ISA-taudinpurkauksista vuonna 2002, eikä taudin näin ollen voida odottaa häviävän nopeasti. (3) Maailman eläintautijärjestö (OIE) on antanut lausunnon, jossa se toteaa, ettei ISA-viruksen vertikaalisesta tarttumisesta ole näyttöä. (4) OIE:n lausunnon ja niiden jäsenvaltioiden sekä kolmansien maiden, joissa ISA-tautia on esiintynyt, kokemuksen ja käytännön perusteella ei ole tullut osoitetuksi, että olisi tarpeen pitää voimassa päätöksessä 2000/574/EY säädettyjä suojatoimenpiteitä, jotka koskevat Salmonidae-heimoon kuuluvien kalojen mätiä ja sukusoluja, jotka ovat peräisin sellaiselta tilalta Färsaarilla, johon ei sovelleta lohen tarttuvan anemian epäilystä tai taudinpurkauksesta johtuvia terveyttä koskevia rajoituksia, ja sen vuoksi on aiheellista korvata mainitussa päätöksessä säädetyt toimenpiteet tässä päätöksessä säädettävillä toimenpiteillä. Päätös 2000/574/EY olisi sen vuoksi kumottava. (5) Färsaarten tautitilanteesta johtuen tässä päätöksessä säädettäviä suojatoimenpiteitä olisi sovellettava helmikuuhun 2004 saakka. (6) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, sekä katsoo seuraavaa: ON TEHNYT TÄMÄN PÄÄTÖKSEN:







1 artikla

Salmonidae-heimoon kuuluvat elävät kalat sekä niiden mäti ja sukusolut

1. Jäsenvaltioiden on kiellettävä Färsaarilta peräisin olevien Salmonidae-heimoon kuuluvien elävien kalojen tuonti.

2. Jäsenvaltioiden on kiellettävä Färsaarilta peräisin olevan, Salmonidae-heimoon kuuluvien kalojen elävän mädin tuonti, jos sitä ei ole desinfioitu kahdesti, sekä heti lypsämisen jälkeen että silmäpistevaiheessa; lähetysten mukana on oltava tämän päätöksen liitteessä I säädetyn mallin mukainen todistus.

▼M1

3. Jäsenvaltioiden on sallittava Färsaarilta peräisin olevien Salmonidae-heimoon kuuluvien kalojen elävien sukusolujen tuonti, jos lähetysten mukana seuraa liitteessä I olevan mallin mukaan laadittu todistus.

▼B

2 artikla

Edellytykset ihmisravinnoksi tarkoitettujen Salmonidae-heimoon kuuluvien teurastettujen jalostamattomien kalojen tuonnille

Jäsenvaltioiden on sallittava Färsaarilta peräisin olevan teurastetun lohen (Salmo salar), meritaimenen (Salmo trutta) ja kirjolohen (Oncorhynchus mykiss) tuonti edellyttäen, että kaloilta on poistettu sisälmykset, tai jos sisälmyksiä ei ole poistettu, että lähetysten mukana on tämän päätöksen liitteessä II säädetyn mallin mukainen todistus.

3 artikla

Poikkeus tieteellisiä tarkoituksia varten

Poiketen siitä, mitä edellä säädetään, jäsenvaltiot voivat sallia tämän päätöksen soveltamisalaan kuuluvien eläin- ja tuotenäytteiden tuomisen alueelleen tieteellisiä tarkoituksia varten.

4 artikla

Kumotaan päätös 2000/574/EY.

5 artikla

Jäsenvaltioiden on muutettava kauppaan soveltamansa toimenpiteet tämän päätöksen mukaisiksi. Niiden on ilmoitettava näistä toimenpiteistä komissiolle viipymättä.

6 artikla

Tätä päätöstä sovelletaan 3 päivästä helmikuuta 2003 ►M3 31 päivään tammikuuta 2007 ◄ .

7 artikla

Tämä päätös on osoitettu kaikille jäsenvaltioille.

▼M1









LIITE I

▼B









LIITE II